**Надзори врз радиодифузери, оператори на јавни електронски комуникациски мрежи и печатени медиуми**

**Радиодифузери**

Редовни програмски и административни надзори за обврските за објавување импресум, информации коишто треба да се направат достапни за корисниците, идентификација на радиодифузер, за правилата при емитување аудио комерцијални комуникации, обврските при обезбедување квизови или други облици на наградно учествување, користење телефонски услуги со додадена вредност и телефонско гласање, емитување игри на среќа, обврските за употреба на јазикот во програмите и дневно емитување најмалку 18 часа програма на радио се извршени врз радијата Антена 5, Канал 77, Метрополис и Јон.При надзорите не се констатирани прекршувања на Законот за медиуми и ЗААВМУ.

Врз телевизиските програмски сервиси – МРТ 1, Наша ТВ, Компани 21-М, 24 Вести, Алфа, Алсат – М, Канал 5, Шења, Сител, Сонце, Телма и Клан Мацедониа, Агенцијата изврши редовни програмски надзори за обврските за емитување европски аудиовизуелни дела и дела од независни продуценти. При надзорите не се констатирани прекршувања.

Извршен е и редовен административен надзор врз сите 98 радиодифузери коишто емитуваат телевизиска или радио програма за обврската за објава на податоци за сопственичката структура, одговорниот уредник/уредници и за изворите на финансирање во претходната година, во ударни термини најдоцна до 30 јуни и снимка од објавата да достават до Агенцијата за аудио и аудиовизуелни медиумски услуги во рок од 15 дена од денот на објавувањето. При надзорот не се констатирани прекршувања.

**Отворена јавна расправа за Нацрт-правилникот за физичките лица даватели на аудиовизуелни медиумски услуги по барање**

На 18 јули, Агенцијата отвори јавна расправа за [Нацрт-правилникот за физичките лица даватели на аудиовизуелни медиумски услуги по барање](https://avmu.mk/wp-content/uploads/2024/07/%D0%9D%D0%B0%D1%86%D1%80%D1%82-%D0%9F%D1%80%D0%B0%D0%B2%D0%B8%D0%BB%D0%BD%D0%B8%D0%BA-%D0%B7%D0%B0-%D1%84%D0%B8%D0%B7%D0%B8%D1%87%D0%BA%D0%B8%D1%82%D0%B5-%D0%BB%D0%B8%D1%86%D0%B0-%D0%B4%D0%B0%D0%B2%D0%B0%D1%82%D0%B5%D0%BB%D0%B8-%D0%BD%D0%B0-%D0%B0%D1%83%D0%B4%D0%B8%D0%BE%D0%B2%D0%B8%D0%B7%D1%83%D0%B5%D0%BB%D0%BD%D0%B8-%D0%BC%D0%B5%D0%B4%D0%B8%D1%83%D0%BC%D1%81%D0%BA%D0%B8-%D1%83%D1%81%D0%BB%D1%83%D0%B3%D0%B8-%D0%BF%D0%BE-%D0%B0%D1%80%D0%B0%D1%9A%D0%B5.pdf), кој беше усвоен на на 29-та седница на Советот на Агенцијата, одржана на 17 јули 2024 година.

Со подзаконскиот акт се уредуваат формата и содржината на пријавата за евидентрање во регистарот на даватели на аудиовизуелни медиумски услуги по барање и начинот на кој се одлучува кое физичко лице ќе се смета за давател на аудиовизуелни медиумски услуги по барање согласно ЗААВМУ.

Агенцијата ги повика сите радиодифузери, даватели на АВМУ по барање и заинтересирани страни, со свои мислења и предлози да учествуваат во јавната расправа и истите во писмена форма да ги достават по електронски пат на е-адресата [contact@avmu.mk](mailto:contact@avmu.mk).

Јавната расправа за Нацрт-правилникот трае 75 дена, заклучно со 1 октомври 2024 година.

**Отворена јавна расправа за Нацрт-правилникот за измена и дополнување на Правилникот за спонзорство, Нацрт-правилникот за измена и дополнување на Правилникот за заштита на малолетните лица и Нацрт-водичот за мониторинг на говорот на омраза – второ дополнето и изменето издание**

Советот на Агенцијата на 29-та седница одржана на 17 јули, усвои [Нацрт-правилник за измена и дополнување на Правилникот за спонзорство](https://avmu.mk/wp-content/uploads/2024/07/%D0%9D%D0%B0%D1%86%D1%80%D1%82-%D0%9F%D1%80%D0%B0%D0%B2%D0%B8%D0%BB%D0%BD%D0%B8%D0%BA-%D0%B7%D0%B0-%D0%B8%D0%B7%D0%BC%D0%B5%D0%BD%D1%83%D0%B2%D0%B0%D1%9A%D0%B5-%D0%B8-%D0%B4%D0%BE%D0%BF%D0%BB%D0%BD%D1%83%D0%B2%D0%B0%D1%9A%D0%B5-%D0%BD%D0%B0-%D0%BF%D1%80%D0%B0%D0%B2%D0%B8%D0%BB%D0%BD%D0%B8%D0%BA%D0%BE%D1%82-%D0%B7%D0%B0-%D1%81%D0%BF%D0%BE%D0%BD%D0%B7%D0%BE%D1%80%D1%81%D1%82%D0%B2%D0%BE.pdf), [Нацрт-правилник за измена и дополнување на Правилникот за заштита на малолетните лица](https://avmu.mk/wp-content/uploads/2024/07/%D0%9D%D0%B0%D1%86%D1%80%D1%82-%D0%9F%D1%80%D0%B0%D0%B2%D0%B8%D0%BB%D0%BD%D0%B8%D0%BA-%D0%B7%D0%B0-%D0%B8%D0%B7%D0%BC%D0%B5%D0%BD%D1%83%D0%B2%D0%B0%D1%9A%D0%B5-%D0%B8-%D0%B4%D0%BE%D0%BF%D0%BB%D0%BD%D1%83%D0%B2%D0%B0%D1%9A%D0%B5-%D0%BD%D0%B0-%D0%9F%D1%80%D0%B0%D0%B2%D0%B8%D0%BB%D0%BD%D0%B8%D0%BA%D0%BE%D1%82-%D0%B7-%D0%B7%D0%B0%D1%88%D1%82%D0%B8%D1%82%D0%B0-%D0%BD%D0%B0-%D0%BC%D0%B0%D0%BB%D0%BE%D0%BB%D0%B5%D1%82%D0%BD%D0%B8%D1%82%D0%B5-%D0%BB%D0%B8%D1%86%D0%B0.pdf) и [Нацрт-водич за мониторинг на говорот на омраза – второ дополнето и изменето издание](https://avmu.mk/wp-content/uploads/2024/07/%D0%92%D0%BE%D0%B4%D0%B8%D1%87-%D0%B7%D0%B0-%D0%BC%D0%BE%D0%BD%D0%B8%D1%82%D0%BE%D1%80%D0%B8%D0%BD%D0%B3-%D0%BD%D0%B0-%D0%B3%D0%BE%D0%B2%D0%BE%D1%80%D0%BE%D1%82-%D0%BD%D0%B0-%D0%BE%D0%BC%D1%80%D0%B0%D0%B7%D0%B0-%D0%B2%D1%82%D0%BE%D1%80%D0%BE-%D0%B4%D0%BE%D0%BF%D0%BE%D0%BB%D0%BD%D0%B5%D1%82%D0%BE-%D0%B8%D0%B7%D0%B4%D0%B0%D0%BD%D0%B8%D0%B5-compressed.pdf).

На 18 јули, Агенцијата отвори јавна расправа за Нацрт-актите и ги повика сите радиодифузери, даватели на АВМУ по барање и заинтересирани страни со свои мислења и предлози да учествуваат во јавната расправа и истите во писмена форма да ги достават по електронски пат на е-адресата [contact@avmu.mk](mailto:contact@avmu.mk).

Јавната расправа трае 45 дена, заклучно со 2 септември 2024 година.

**Јули 2024 Бр.7**

За да се утврди дали радијата Про-ФМ и Галакси 2002, постапиле по изречените мерки јавна опомена, упатени заради неисполнување на обрската за достава на податоци за сопственичката структура, одговорниот уредник/уредници, изворите на финансирање во претходната година, остварените вкупни приходи и расходи во претходната година од обезбедувањето на дејноста и за просечната гледаност или слушаност во претходната година, извршен е контролен административен надзор. Надзорот покажа дека радиото Галакси 2002 постапило по мерката јавна опомена, додека радиото Про-ФМ не ја исполнило обврската од Законот за медиуми.

Kонтролен административен надзор е извршен врз ТВ Канал Вис од Струмица, за да се утврди дали ги исполнува обврските од членот 62 став 6 од ЗААВМУ и членот 21 од Правилникот за минимални технички, просторни, финансиски и кадровски услови за добивање дозвола за радио и телевизиско емитување. Со надзорот беше констатирано дека радиодифузерот не ги исполнува минималните кадровски услови утврдени во Правилникот, поради што на 30-та седница на Советот на Агенцијата одржана на 24 јули му беше одземена дозволата за ТВ емитување.

На 31-та седница на Советот на Агенцијата, одржана на 29 јули, беше одземена дозволата за радио емитување на Балкан ФМ радио од Гостивар, откако беше спроведен редовен административен надзор за почитувањето на обврската од член 80 став 5 од ЗААВМУ, при кој беше констатирано дека радиодифузерот не ја исполнил обврската за плаќање на годишниот надоместок за дозволата за радио емитување.

**Оператори на јавни електронски комуникациски мрежи**

Агенцијата изврши редовен програмски надзор врз операторите Бив Пирамида, Глобалсат, Кабел, КДС-Кабел Нет, Каблекалл, Мултимедиа-Нет и Скрембл за обврската во програмскиот пакет којшто го реемитуваат задолжително и бесплатно да ги обезбедат програмските сервиси на јавниот радиодифузен сервис. При надзорот не се констатирани прекршувања на одредбите од ЗААВМУ.

Дополнително, за обврските за регистрација на програмски сервиси во Агенцијата и титлување на програмите коишто ги реемитуваат операторите, редовен програмски надзор е извршен врз КДС-Кабел Нет, Каблекалл и Мултимедиа-Нет, при кој не се констатирани прекршувања на одредбите од ЗААВМУ.

**Печатени медиуми**

За почитувањето на обврските за објавување импресум, Агенцијата изврши вонреден административен надзор врз Друштвото за услуги Антиќ Медиа од Скопје, издавач на магазинот „Портрет“. Надзорот врз изданието бр.63 за 2024 година, покажа дека во целост е исполнета оваа законска обврска.

**Изречени мерки јавна опомена**

Советот на Агенцијата на 29-та седница одржана на 17 јули, врз основа на констатации од извршени надзори, донесе три Решенија за изрекување мерка јавна опомена, од кои две за ТВ Гурра и едно за радио Про-ФМ.На телевизија Гурра, едната мерка јавна опомена и е изречена заради необезбедување на информациите коишто треба да им се направат достапни на корисниците, додека втората за неемитување најмалку 30% програма изворно создадена како македонски аудиовизуелни дела, ниту пак најмалку половина од законскиот минимум изворно создадена програма како македонски аудиовизуелни дела се емитувани во периодот од 07:00 до 19:00 часот.

На радиото Про-Фм, мерката јавна опомена му е изречена затоа што во законски предвидениот рок не доставил до Агенцијата писмен извештај за спроведувањето на обврските утврдени во дозволата за радио емитување, особено за спроведувањето на програмскиот концепт, ниту информација за техничките средства преку кои се емитува или реемитува програмскиот сервис во државата или надвор од неа.

Советот на Агенцијата на 27-та седница одржана на 1 јули, врз основа на констатации од вонреден програмски надзор реализиран по службена должност, донесе Решение за изрекување мерка јавна опомена на ТВ Гурра од Кичево, поради прекршување на член 67 став 6 од Законот за аудио и аудиовизуелни медиумски услуги, односно поради неспроведување најмалку 80% од програмскиот концепт за кој што му е издадена дозволата за телевизиско емитување.

